May 31,2017
త్వరలో కొత్త రూపాయి నోట్లు
ముంబయి : 'భారతీయ రిజర్వు బ్యాంక్‌' (ఆర్‌బీఐ) త్వరలో కొత్త రూపాయి కరెన్సీ నోటును మార్కెట్లోకి చెలామణిలోకి తేనుంది. కేంద్ర ప్రభుత్వం ముద్రిస్తున్న ఈ కొత్త నోట్లు ఆర్థిక శాఖ కార్యదర్శి శక్తికాంత్‌ దాస్‌ సంతకంతో మార్కెట్లోకి రానున్నాయి. ఈ కొత్త నోట్లను సరికొత్త రంగుల కాంబినేషన్లలో సర్కారు అందుబాటులోకి తేనుంది. గులాబీ-ఆకుపచ్చ వర్ణాల కలయికగా దీనిని ముద్రిస్తున్నారు. సులభంగా గుర్తించేందుకు వీలుగా కుడివైపు కింది భాగంలో నోటుకు సంబంధించిన నెంబరు.. పైన ఒక రూపాయి నాణెపు ముద్రను కూడా ముంద్రించనున్నారు. ఈ రూపాయి నోటుకు మరోవైపు సముద్రంలో ముడి చమురును వెలికి తీస్తున్న 'సాగర్‌ సమ్రాట్‌' రిగ్గు బొమ్మను ముద్రించనున్నారు. అతి త్వరలోనే వీటిని మార్కెట్లోకి తేనున్నట్లుగా కేంద్ర బ్యాంకు అధికారులు చెబుతున్నారు. 1994లో సర్కారు రూపాయి నోట్ల ముద్రణను నిలిపి వేసింది. 2015 తిరిగి వీటి ప్రింటింగ్‌ను మొదలు పెట్టిన సంగతి తెలిసిందే. తాజాగా రూపాయి కరెన్సీ నోటు రంగుల్లో మార్పులతో కొత్త నోట్ల ముద్రణను చేపట్టింది.
మీ స్నేహితులకు రికమెండ్ చెయ్యండి